sagorsarker/bangla-wikipedia huggingface dataset:
আহমাদ শুকিরি

আহমদ আল-শুকিরি (জানুয়ারী ১, ১৯০৮ - ফেব্রুয়ারি ২৬, ১৯৮০) () ছিলেন ফিলিস্তিন মুক্তি সংস্থার প্রথম চেয়ারম্যান, যিনি ১৯৬৪ থেকে ১৯৬৭ সাল পর্যন্ত এই দায়িত্ব পালন করেছেন।
শুকিরি দক্ষিণ লেবাননের টেব্নিন শহরে জন্মগ্রহণ করেন। তার মা ছিলেন উসমানীয় সাম্রাজ্যর একজন তুর্কি মহিলা এবং তার বাবা একজন ফিলিস্তিনি আস'দ শুকিরি (১৮৬০-১৯৪০) (যিনি ১৯০৮ ও ১৯১২ সালে উসমানীয় সংসদের সাংসদ নির্বাচিত হন)। আহমাদ তার মায়ের কাছ থেকে তুর্কি ভাষায় দীক্ষা লাভ করেন। জেরুজালেমের ব্রিটিশ আইন কলেজে আইন অধ্যয়ন করার পর তিনি ব্রিটিশ-ফিলিস্থিনি একজন বিশিষ্ট আইনজীবী এবং মুক্তি সংস্থার সদস্য হন। ১৯৪৫ সালে তিনি ফিলিস্তিনি অফিস প্রতিষ্ঠার জন্য ওয়াশিংটন, ডি.সি. তে যান এবং ১৯৪৬ সালে আরব উচ্চতর কমিটিতে যোগ দেন।
শুকিরি ১৯৪৯ থেকে ১৯৫১ সাল পর্যন্ত জাতিসংঘে সিরিয়ার প্রতিনিধিদলের সদস্য ছিলেন। এরপর তিনি ১৯৫০-৫৬ সাল পর্যন্ত আরব লীগের সহকারী মহাসচিব, ১৯৫৭ থেকে ১৯৬২ সাল পর্যন্ত জাতিসংঘে সৌদি রাষ্ট্রদূতের দায়িত্ব পালন করেন। ১৯৬৪ সালের আরব লীগ শীর্ষ সম্মেলনে (কায়রো) তাকে ফিলিস্তিনি সত্তা প্রতিষ্ঠার লক্ষ্যে যোগাযোগ শুরু করার আদেশ দেওয়া হয়।
১৯৬২ সালের ডিসেম্বরে সৌদি আরবের প্রতিনিধিত্ব করে তিনি জাতিসংঘের সাধারণ পরিষদের বিশেষ রাজনৈতিক কমিটিকে বলেন যে জায়নবাদ মোকাবেলায় তাগুয়ারা আন্দোলন গঠিত হয়েছে এবং তিনি আশা করেন যে এটি লাতিন আমেরিকা এবং জাতিসংঘ কর্তৃক গৃহীত নীতিগুলিতে ছড়িয়ে পড়বে।
আর্জেন্টিনা এবং চিলির প্রতিনিধিদলের কাছ থেকে তাগুয়ারা সম্পর্কে তথ্য পাওয়ার পর তিনি পিছু হটেন, স্বীকার করেন যে তাগুয়ারা একটি ফ্যাসিবাদী আন্দোলন এবং পরিবর্তে দাবি করেন যে তাগুয়ারাকে ইজরায়েলের সাথে তুলনা করা বেশি উপযুক্ত।
১৯৬৪ সালের মে মাসে তিনি ফিলিস্তিন মুক্তি সংস্থার প্রথম চেয়ারম্যান নির্বাচিত হন। জুন মাসে ছয় দিনের যুদ্ধের পর ১৯৬৭ সালের ডিসেম্বরে তিনি পদত্যাগ করেন। তার শত্রু এবং বিরোধীরা তাকে বলির পাঁঠা হিসাবে ব্যবহার করেছিল। ১৯৬৪ সালের ২৮ মে থেকে ২ জুন পর্যন্ত শুকিরি এবং ৩৯৬ জন মনোনীত প্রতিনিধি জর্ডান, সিরিয়া, লেবানন, গাজা স্ট্রিপ, মিশর, কাতার, কুয়েত, লিবিয়া এবং ইরাক থেকে একটি ফিলিস্তিনি সম্মেলনে (পূর্ব জেরুজালেমের প্রথম ফিলিস্তিনি জাতীয় পরিষদ) যোগ দেন। প্রতিনিধিরা ফিলিস্তিনের মানচিত্র বহনকারী ব্যাজ পরেছিলেন এবং "আমরা ফিরে আসব" খোদাই করেছিলেন। দ্যা টাইমস রিপোর্ট করেছে যে জর্ডানের বাদশাহ হুসেইনের একটি প্রারম্ভিক ভাষণের পর শুকিরি প্রতিনিধিদের বলেন, "ফিলিস্তিনিরা ১৬ বছরের দুর্দশার সম্মুখীন হয়েছে এবং এখন সময় এসেছে যে তারা নিজেদের উপর নির্ভর করে ফিলিস্তিনকে ইজরায়েলিদের হাত থেকে মুক্ত করবে"। সম্মেলনে ফিলিস্তিনি আরবদের প্রতিনিধি হিসেবে পিএলও প্রতিষ্ঠার ঘোষণা দেওয়া হয়। শুকিরি এবং তার সহকর্মীরা ফিলিস্তিনি জাতীয় তহবিল গঠনের ঘোষণা দেন এবং ১৯৬৪ সালের সেপ্টেম্বর মাসে আলেকজান্দ্রিয়ায় দ্বিতীয় আরব শীর্ষ সম্মেলনে একটি সামরিক শাখা হিসেবে প্যালেস্টাইন লিবারেশন আর্মির ঘোষণা দেওয়া হয়। ইয়াহিয়া হামমুদা ১৯৬৭ সালের ডিসেম্বরে পিএলওর চেয়ারম্যান হিসেবে শুকিরির উত্তরাধিকারী হন।
১৯৬৮ থেকে ১৯৭৯ সালের মধ্যে শুকিরি ফিলিস্তিনি উদ্দেশ্য এবং আরব ঐক্য নিয়ে বিশটিরও বেশি বই লিখেছিলেন। ১৯৮০ সালের ২৬ শে ফেব্রুয়ারি আম্মানে ৭২ বছর বয়সে তিনি মারা যান।
মান্দাইবাজার বিধানসভা কেন্দ্র

মান্দাইবাজার বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৪,৫৭৮ জন, যার মধ্যে পুরুষ ভোটার ২২,৪৫৪ জন এবং নারী ভোটার ২২,১২৪ জন। মান্দাইবাজার বিধানসভা কেন্দ্রে ২০১৮ ভোটার লিঙ্গানুপাত ৯৮৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,২৬২ জন যার মধ্যে পুরুষ ভোটার ২০,৭৪১ জন এবং নারী ভোটার ২০,৫২১ জন।
জেমস মোনিয়ানে

জেমস থাবিসো মোনিয়ানে (; জন্ম: ৩০ এপ্রিল ২০০০; জেমস মোনিয়ানে নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব অরল্যান্ডো পাইরেটস এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
মোনিয়ানে দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।
জেমস থাবিসো মোনিয়ানে ২০০০ সালের ৩০শে জুলাই তারিখে দক্ষিণ আফ্রিকায় জন্মগ্রহণ করেছেন।
মোনিয়ানে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
প্রতাপগড়, ত্রিপুরা বিধানসভা কেন্দ্র

প্রতাপগড় বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৫২,৮৮৪ জন, যার মধ্যে পুরুষ ভোটার ২৬,৮৩৩ জন এবং নারী ভোটার ২৬,০৫১ জন। প্রতাপগড় বিধানসভা কেন্দ্রে ২০১৮ ভোটার লিঙ্গানুপাত ৯৭১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪৯,০০৯ জন যার মধ্যে পুরুষ ভোটার ২৫,০৩৪ জন এবং নারী ভোটার ২৩,৯৭৫ জন।
সুলুর সালতানাত

সুলুর সালতানাত (Tausūg: Kasultanan sin Sūg, Jawi: کسلطانن سولو دار الإسلام, Malay: Kesultanan Sulu, Arabic: سلطنة سولك‎) ছিল একটি মুসলিম রাজ্য যেটি মিন্দানাওয়ের সুলু দ্বীপপুঞ্জের দ্বীপগুলিকে নিয়ে গঠিত হয়েছিল। আজকের ফিলিপাইন, পালোয়ানের কিছু অংশ এবং উত্তর-পূর্ব বোর্নিও (বর্তমানে যা সাবাহ এবং উত্তর কালিমান্তানের নির্দিষ্ট অংশ হিসেবে পরিচিত) নিয়েই এই রাজ্য বিস্তৃত ছিল।
সালতানাতটি ১৪০৫ সালের ১৭ নভেম্বরে জোহোরে জন্মগ্রহণকারী একজন অভিযাত্রী এবং ধর্মীয় পণ্ডিত শরীফ উল-হাশিম দ্বারা প্রতিষ্ঠিত হয়েছিল। পাদুকা মহাসারী মাওলানা আল সুলতান শরীফ উল-হাশিম ছিল তাঁর পুরো নাম, শরীফ-উল হাশিম তাঁর সংক্ষিপ্ত নাম। তিনি সুলুর বুয়ানসায় বসতি স্থাপন করেন এবং আবু বকর এবং স্থানীয় দায়াং-দায়াং (রাজকুমারী) পারমিসুলির বিবাহের পর, তিনি সালতানাতটি প্রতিষ্ঠা করেন। সালতানাতটি ১৫৭৮ সালে ব্রুনিয়ান সাম্রাজ্য থেকে স্বাধীনতা লাভ করে।
এই সালতানাতের স্বর্ণযুগে, এটি পূর্ব দিক থেকে মিন্দানাও এর জাম্বোয়াঙ্গার পশ্চিম উপদ্বীপের সীমানাযুক্ত দ্বীপগুলি পর্যন্ত এবং উত্তরে পালাওয়ান পর্যন্ত বিস্তৃত ছিল।
এটি বোর্নিওর উত্তর-পূর্বে মারুডু উপসাগর থেকে টেপিয়ান ডুরিয়ান (বর্তমান কালীমান্তান, ইন্দোনেশিয়া) পর্যন্ত বিস্তৃত অঞ্চলগুলিকে অর্ন্তভুক্ত করেছিল। আরেকটি সূত্র মতে, এই সালতানাতটি কিমানিস উপসাগর থেকে প্রসারিত ছিল, যা ব্রুনিয়ান সালতানাতের সীমানার সাথে সমানভাবে মিশে গিয়েছিল। 
স্প্যানিশ, ব্রিটিশ, ডাচ, ফরাসি, জার্মানদের মতো পশ্চিমা শক্তির আগমনের পরে, সামুদ্রিক এই সাম্রাজ্যের সুলতান এবং সার্বভৌম রাজনৈতিক শক্তিগুলি ১৯১৫ সালের মধ্যে মার্কিন যুক্তরাষ্ট্রের সাথে একটি চুক্তির স্বাক্ষর করে। এই চুক্তি স্বাক্ষরের মাধ্যমে এই বিশাল সালতানাত কার্যত ভেঙে যায়।
১৫৭৮ সালে নিজস্ব স্বাধীনতা লাভের আগে সুলু সালতানাতের বর্তমান এলাকাটি একসময় ব্রুনিয়ান সাম্রাজ্যের অধীনে ছিল। এই সময়ে সুলুকে লুপাহ সুগ বলা হত। কিছু চাম যারা সুলুতে স্থানান্তরিত হয়েছিল তাদেরকে বলা হয় ওরাং দাম্পুয়ান। চম্পা সভ্যতা এবং সুলুর বন্দর-রাজ্য একে অপরের সাথে বাণিজ্যে নিযুক্ত ছিল যার ফলে চাম বণিকেরা সুলুতে বসতি স্থাপন করে যেখানে তারা ১০-১৩ শতক থেকে ওরাং দাম্পুয়ান নামে পরিচিত ছিল। তাদের বিপুল সম্পদে ঈর্ষান্বিত হয়ে স্থানীয় সুলু বুরানুনরা সমস্ত ওরাং দাম্পুয়ানের নির্মমভাবে হত্যা করে। এখানে উল্লেখ্য যে, ওরাং দাম্পুয়ানদের থেকে সুলু সালতানাত তার ভারতীয় সভ্যতা লাভ করেছিল।
১৪ শতকের শেষের দিকে, মক্কা থেকে করিম উল-মাখদুম নামে একজন স্বনামধন্য আরব বিচারক এবং ধর্মীয় পণ্ডিত মালাক্কা সালতানাতে আসেন। তিনি সাধারণ মানুষের কাছে ইসলাম প্রচার করা শুরু করেন এবং ধীরে ধীরে মালাক্কার শাসক সহ অনেক নাগরিক ইসলাম ধর্ম গ্রহণ করেছিলেন। পরবর্তীতে চীনা মুসলমান, আরব, পারস্য, মালয় এবং ভারতীয় মুসলমানরা সুলু এবং অন্যান্য সালতানাতে ইসলাম ধর্মের প্রবর্তন করান। চীনা মুসলিম বণিকরা স্থানীয় বাণিজ্যে অংশগ্রহণ করা শুরু করে এবং মিং রাজবংশের সময় (১৩৬৮-১৬৪৪) সুলু সালতানাতের সাথে চীনের কূটনৈতিক সম্পর্ক ছিল। সুলু নেতা পাদুকা পাহালা এবং তার ছেলেরা চীনে ভ্রমণে যান, যেখানে তিনি মারা যান এবং চীনা মুসলমানরা তার ছেলেদের ডেঝৌ নামক স্থানে লালন-পালন করেন। সেখানে তাদের বংশধররা বসবাস করা শুরু করে এবং তাদের উপাধি হয় আন এবং ওয়েন্।
সার্বজনীন ইতিহাস

সার্বজনীন ইতিহাস হলো সমগ্র মানবজাতির একটি সামগ্রিক, সুসংগত একক হিসাবে ইতিহাস উপস্থাপনের লক্ষ্যে কৃত একটি কর্ম। সার্বজনীন কালানুক্রমিক বিবরণ বা বিশ্ব কালানুক্রমিক বিবরণ সাধারণত অতীত সম্পর্কে লিখিত তথ্যের শুরু থেকে বর্তমান পর্যন্ত ইতিহাসের সন্ধান করে। অতএব, এই ধরনের শ্রেণীবদ্ধ যেকোনো কাজ সর্বকাল ও জাতির ঘটনাগুলোকে যতদূর সম্ভব বৈজ্ঞানিকভাবে গ্রহণ করার চেষ্টা করে।
পাশ্চাত্য ঐতিহ্যে সার্বজনীন ইতিহাস সাধারণত তিনটি ভাগে বিভক্ত, যথাক্রমে প্রাচীন, মধ্যযুগীয় ও আধুনিক কাল। প্রাচীন ও মধ্যযুগের বিভাজন আরবি ও এশীয় ইতিহাসগ্রন্থে কম তীক্ষ্ণ বা অনুপস্থিত। সার্বজনীন ইতিহাসের একটি সংক্ষিপ্ত দৃষ্টিভঙ্গি অক্ষীয় যুগকে পাশ্চাত্য ঐতিহ্যের "শাস্ত্রীয় প্রাচীনত্ব"-এর সাথে সঙ্গতিপূর্ণ পার্থক্য করতে কার্ল ইয়াস্পার্স থেকে শুরু করে কিছু পণ্ডিতকে নেতৃত্ব দিয়েছিল। ইয়াস্পার্স আরও একটি সার্বজনীন পর্যায়ক্রম-প্রাগৈতিহাসিক, ইতিহাস এবং গ্রহের ইতিহাসের প্রস্তাব করেছিলেন। পূর্ববর্তী সমস্ত পৃথক সময়কাল দ্বিতীয় সময়ের (ইতিহাস) অন্তর্গত যা দুটি দীর্ঘ সময়ের মধ্যে একটি অপেক্ষাকৃত সংক্ষিপ্ত ক্ষণস্থায়ী পর্যায়।
১৯শ শতাব্দীতে ইতিহাস লিখনের শিকড়গুলো এই ধারণার সাথে আবদ্ধ যে প্রাথমিক উৎসগুলোর সঙ্গে একটি শক্তিশালী সংযোগের দ্বারা লিখিত ইতিহাস "বৃহৎ ছবি", অর্থাৎ একটি সাধারণ, সর্বজনীন ইতিহাস, এর সঙ্গে একীভূত হতে পারে। উদাহরণস্বরূপ, ১৯শ শতাব্দীর সম্ভবত প্রাক-প্রখ্যাত ইতিহাসবিদ লেওপল্ড ফন রাঙ্কে তাঁর কর্মজীবনের শেষের দিকে একটি সার্বজনীন ইতিহাস লিখনের চেষ্টা করেছিলেন এবং প্রতিষ্ঠা করেন রাঙ্কীয় ঐতিহাসিক প্রত্যক্ষবাদ, যেটি ইতিহাস লিখনের একটি ধ্রুপদী ধারা যা এখন উত্তর-আধুনিকতার বিরুদ্ধে দাঁড়িয়েছে। বিশ্ব ইতিহাসবিদ অসভাল্ট স্পেংলা ও আর্নল্ড জোসেফ টয়েনবির কর্ম প্রাথমিক উৎসভিত্তিক ইতিহাস এবং সার্বজনীন ইতিহাসকে একীভূত করার প্রচেষ্টার উদাহরণ। স্পেংলার কর্ম আরও সাধারণ; টয়েনবি একটি তত্ত্ব তৈরি করেছিলেন যা "সভ্যতা" অধ্যয়নকে উৎসভিত্তিক ইতিহাস লিখন ও সার্বজনীন ইতিহাস লিখনের একীকরণের সাথে এগিয়ে যেতে দেয়। উভয় লেখকই ইতিহাসের সাধারণ উপস্থাপনায় লক্ষ্যবিদ্যার তত্ত্বগুলোকে অন্তর্ভুক্ত করার চেষ্টা করেছিলেন। টয়েনবিকে একটি একক বিশ্ব রাষ্ট্রের উত্থানে সার্বজনীন ইতিহাসের "তেলোস" (লক্ষ্য) হিসাবে পাওয়া যায়।
দেহ গাপ-ই মাহমুদি

দেহ গ্যাপ-ই মাহমুদি ( , দেহ গাপ-ই মামাদি নামেও রোমানাইজড ; দেহ-ই গ্যাপ এবং দেহ গাপ নামেও পরিচিত) ইরানের দোশমন জিয়ারি গ্রামীণ জেলা, দোসমান জিয়ারি জেলা, মামাসানী কাউন্টি, ফার্স প্রদেশের একটি গ্রাম । ২০০৬ এর আদমশুমারিতে, এর জনসংখ্যা ১৭৭ পরিবারে ৬০৯ জন ছিল।
বদর মিয়াঁদাদ

বদর মিয়াঁদাদ খান (১৭ই ফেব্রুয়ারি ১৯৬২ – ২রা মার্চ ২০০৭) ছিলেন পাকিস্তানের একজন কাওয়ালি গায়ক লোকে যাকে বদর আলি খান নামেও চিনত। পাকিস্তান থেকে তার বাইশটি অ্যালবাম বের হয়। উপরন্তু তার কিছু অ্যালবাম যুক্তরাজ্য এবং ভারতের ব্যানারেও মুক্তি পায়।
কাওয়ালির জন্য বিখ্যাত এমন একটি পরিবারে ১৯৬০ সালে পাকিস্তানের পাকপত্তনে ওস্তাদ বদর মিয়াঁদাদ জন্মগ্রহণ করেন। তার পিতা ওস্তাদ মিয়াঁদাদ এবং পিতামহ ওস্তাদ দীন মুহম্মদ কাওয়াল পাঞ্জাবি ভাষার স্বনামধন্য কাওয়াল ছিলেন। তিনি ছিলেন প্রয়াত ওস্তাদ নুসরাত ফতেহ আলী খানের চাচাতো ভাই এবং ভগ্নিপতি।
বদর মিয়াঁদাদ ১৯৭৫ সালে কাওয়ালি দিয়ে তার ক্যারিয়ার শুরু করেন এবং ১৯৮০ এর দশকের মাঝামাঝি তিনি কিছু খ্যাতি অর্জন করেন। তিনি সালমান খান অভিনীত বিরোদ সহ বলিউডের বেশ কিছু চলচ্চিত্রের জন্য সঙ্গীত রচনা করেন। তিনি চুপকে চুপকে, লাহোরিয়া, ইব্রত, বুত শিখন (১৯৯৪), এবং জান্নাত কি তালাশ (১৯৯৯) সহ বেশ কয়েকটি পাকিস্তানি চলচ্চিত্রের জন্যও সঙ্গীত রচনা করেন। এদের মধ্যে জান্নাত কি তালাশ শ্রেষ্ঠ চলচ্চিত্র ক্যাটাগরিতে নিগার পুরস্কার জিতেছিল।
বদর মিয়াঁদাদ খান তার চাচাতো ভাই বিখ্যাত ওস্তাদ নুসরাত ফতেহ আলি খানের মতোই কাওয়ালির রিমিক্স প্রকল্প নিয়ে পরীক্ষা-নিরীক্ষা করেছেন। কাওয়ালির এই ধরনের সংমিশ্রণে সচরাচর ঐতিহ্যবাহী কাওয়ালি গানগুলোকে আধুনিক বাদ্যযন্ত্র এবং সমসাময়িক ছন্দে পরিবেশন করা হয়। প্রযোজক ও সুরকার সুরেশ ভার্মার সাথে কাজ করে বদর খান "গুড কর্ম ওয়ান" অ্যালবামটি তৈরি করেন। এটি ছিল কাওয়ালির ফিউশন ঘটানো সর্বাধিক বিক্রি হওয়া অ্যালবাম।
বদর খানের "রাতাঁ কালিয়া" (কালো রাত) কাওয়ালিটি বিখ্যাত আমেরিকান টিভি শো ব্রেকিং ব্যাডের ৩য় মৌসুমের ৭ম পর্বে ফিচারিং করা হয়েছিল।
বদর মিয়াঁদাদ মাত্র ৪৭ বছর বয়সে ২০০৭ এর ২রা মার্চ লাহোরে হার্ট অ্যাটাকের কারণে মারা যান। দুই বছর পূর্বে ডায়াবেটিসজনিত জটিলতা এবং রক্তচাপের সমস্যা থেকে তার হৃদযন্ত্রের ত্রুটির সৃষ্টি হয়। মৃত্যুর কয়েক মাস আগে তিনিও প্যারালাইসিসে আক্রান্ত হন। মৃত্যুর পূর্বে তিনি দুই বছর ধরে শয্যাশায়ী ছিলেন এবং এক বছর আগে কাওয়ালি গাওয়া ছেড়ে দেন।
সুপরিচিত কাওয়ালি গায়ক ছোট ভাই শের মিয়াঁদাদের ভাষ্য অনুসারে, বদর খান পাঁচ বছর আগে একবার হৃদরোগে আক্রান্ত হয়েছিলেন। এরপর ২০০৭ এর ২রা মার্চে তিনি আরেকবার মারাত্মক হার্ট অ্যাটাকের শিকার হন এবং দুনিয়া থেকে চির বিদায় গ্রহণ করেন।
আইয়োটা২ নর্মি

আইয়োটা নর্মি (ইংরেজি: Iota Normae; ι Normae-এর লাতিনকৃত রূপ) হল দক্ষিণ আকাশের নর্মা তারামণ্ডলের অন্তর্ভুক্ত একটি একক নীল-সাদা তারা। এটির অবস্থান রিগিল কেন্টাউরাসের পশ্চিমে, কিন্তু আকাশগঙ্গা ছায়াপথের পটে এটিকে চিহ্নিত করা কঠিন। এটির আপাত মান +৫.৫৭ হওয়ায় এটিকে খালি চোখে অস্পষ্টভাবে দেখা যায়। লম্বন দৃষ্টিভ্রম পরিমাপ করে জানা গিয়েছে এটি সূর্য থেকে দূরে অবস্থিত। এই দূরত্বে মধ্যবর্তী ধূলিকণার জন্য দৃশ্যগত আপাত মান ০.২৪ আন্তঃনাক্ষত্রিক নির্বাপণ ফ্যাক্টরে হ্রাস পায়। এই তারাটির ব্যাসার্ধীয় গতিবেগ শূন্য, যা ইঙ্গিত করে এটি সূর্যের নিকট এগিয়েও আসছে না, আবার সূর্য থেকে দূরেও সরে যাচ্ছে না।
আইয়োটা নর্মি হল বি৯.৫ পাঁচ নাক্ষত্রিক শ্রেণির একটি বি-শ্রেণির প্রধান-পর্যায়ভুক্ত তারা। এটির ভর সূর্যের ভর অপেক্ষা ২.৬ গুণ বেশি এবং এটির ব্যাসার্ধ সূর্যের ব্যাসার্ধ অপেক্ষা ৩.১ গুণ বড়ো। তারাটি আনুমানিক ২৫৭ মিলিয়ন বছর পুরনো এবং ১১১ কিলোমিটার/সেকেন্ড প্রক্ষিপ্ত আবর্তন গতিবেগে নিজের অক্ষের চারিদিকে ঘুরছে। এটি ১০,৫৯৩ কেলভিন কার্যকরী তাপমাত্রায় এটির আলোকমণ্ডল থেকে সূর্যের ঔজ্জ্বল্য অপেক্ষা প্রায় ৪০ গুণ বেশি ঔজ্জ্বল্য বিকিরণ করে।
রনওয়েন উইলিয়ামস

রনওয়েন হেডেন উইলিয়ামস (; জন্ম: ২১ জানুয়ারি ১৯৯২; রনওয়েন উইলিয়ামস নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব সুপারস্পোর্ট ইউনাইটেড এবং দক্ষিণ আফ্রিকা অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৪ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি ১৯ ম্যাচে অংশগ্রহণ করেছেন। তিনি দক্ষিণ আফ্রিকার হয়ে ২০১৯ আফ্রিকা কাপ অব নেশন্সে অংশগ্রহণ করেছেন। এছাড়াও ২০২১ সালে, উইলিয়ামস দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। দলগতভাবে, উইলিয়ামস এপর্যন্ত ৩টি শিরোপা জয়লাভ করেছেন, যার সবগুলো সুপারস্পোর্ট ইউনাইটেডের হয়ে জয়লাভ করেছেন।
রনওয়েন হেডেন উইলিয়ামস ১৯৯২ সালের ২১শে জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।
উইলিয়ামস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
চিরায়ত পদার্থবিজ্ঞান

চিরায়ত পদার্থবিজ্ঞান বা সনাতনী পদার্থবিজ্ঞান হল আধুনিক ও অধিক বিস্তৃত তত্ত্বের আবির্ভাবের পূর্বে প্রচলিত পদার্থবিজ্ঞানের বিভিন্ন তত্ত্বের সম্মিলন। সাধারণত বর্তমানে গৃহীত কোনো তত্ত্ব আধুনিক বলে বিবেচিত হলে, পূর্বে প্রচলিত তত্ত্ব এবং পূর্বের তত্ত্বের উপর ভিত্তি করে নির্মিত নতুন তত্ত্বসমূহ চিরায়ত পদার্থবিজ্ঞানের অন্তর্ভুক্ত বলে বিবেচনা করা হয়। চিরায়ত পদার্থবিজ্ঞানের কিছু শাখা হলো বলবিজ্ঞান, শব্দবিজ্ঞান, তাপ ও তাপগতি বিজ্ঞান, বিদ্যুৎ ও চৌম্বক বিজ্ঞান এবং আলোক বিজ্ঞান।
আধুনিক পদার্থবিজ্ঞানের ধারণাসমূহ বেশ জটিল হওয়ায় কোনো ঘটনা ব্যাখায় প্রায়ই চিরায়ত পদার্থবিজ্ঞানের সাহায্য নেওয়া হয়। অধিকাংশ সময়ই চিরায়ত পদার্থবিজ্ঞান বলতে ১৯০০ শতকের পূর্বে প্রচলিত পদার্থবিজ্ঞানকে নির্দেশ করা হয়। অপরদিকে, আধুনিক পদার্থবিজ্ঞান বলতে ১৯০০ শতকের পরের পদার্থবিজ্ঞানকে নির্দেশ করা হয় যেখানে আপেক্ষিকতার তত্ত্ব এবং কোয়ান্টাম বলবিদ্যা ব্যবহার করা হয়।
অ্যানি খালিদ

নূর-উল-আইন "অ্যানি" খালিদ (; জন্ম ২৭শে মার্চ ১৯৮৭) হলেন পাকিস্তানি বংশোদ্ভূত ব্রিটিশ গায়িকা যিনি মূলত পপ সঙ্গীতের জন্য বিখ্যাত। তার একক কণ্ঠের "মাহিয়া" গানটি মুক্তি পেলে ২০০৫ সালে পাকিস্তানে তিনি খ্যাতি অর্জন করেন। এই গানটি পরে ২০০৭ সালের ভারতীয় চলচ্চিত্র "আওয়ারাপন"-এ ব্যবহার করা হয়। গানটি ২০০৫ ও ২০০৬ সালে সবচেয়ে বেশি শোনা পাকিস্তানি সঙ্গীতের রেকর্ড করে।
"মাহিয়া গার্ল" নামে সুপরিচিত খালিদ ১৯৮৭ সালের ২৭শে মার্চ পাকিস্তানের লাহোরে জন্মগ্রহণ করেন। তার বাবা কাশ্মীরি বংশোদ্ভূত এবং মা পাকিস্তানে বসবাসকারী একজন ইয়েমেনী বংশোদ্ভূত। অ্যানির ছয় মাস বয়সে তাদের পরিবারটি পাকিস্তান ত্যাগ করে এবং যুক্তরাজ্যের অভিবাসী হয়; কয়েক বছর তার ইস্ট লন্ডনে (লন্ডন) থাকার পরে এসেক্সে স্থানান্তরিত হয়।
খুব কম বয়সেই অ্যানি সঙ্গীত জগতের সুনজর কাড়েন। ২০০৫ সালে তার প্রথমবারের মতো একক কণ্ঠের "মাহিয়া" মুক্তি পেলে এটি পাকিস্তানে ব্যাপক জনপ্রিয়তা পায়। পরে এই গানটির রিমিক্স সংস্করণ মহেশ ভাটের ক্রাইম থ্রিলার "আওয়ারাপন"-এ ব্যবহার করা হয়।
২০১০ এর ২৫শে নভেম্বর যুক্তরাজ্যের বাজারে তার প্রথম সঙ্গীত মুক্তি পায়। একক কণ্ঠের "বি মাই বেবি" শিরোনামের এই গানটিতে ব্রিটিশ ডিজে জাজ জুলসের রিমিক্সের ফিচারিং রয়েছে। একজন শিল্পীর কোন সঙ্গীতে অন্য আরেকজন শিল্পীর অল্প সময়ের জন্য উপস্থিতিকে অর্থাৎ অতিথির মতো আবির্ভাবকে সঙ্গীত জগতের ভাষায় ফিচারিং বলা হয়।
একটি দাতব্য অনুষ্ঠানে সাক্ষাৎ হওয়ার পর খালিদ তার একক "জাস্ট থ্রি ওয়ার্ডস"-এর জন্য ব্রিটিশ-নরওয়েজীয় বালক ব্যান্ড দল এ-ওয়ানের সাথে কাজ করেন এবং পারফর্মের উদ্দেশ্যে তাদের সাথে নরওয়ে ও যুক্তরাজ্য সফরে যান। ২০১১ সালে খালিদ পাকিস্তান মিডিয়া অ্যাওয়ার্ডসের জন্য সেরা মহিলা গায়ক হিসেবে মনোনীত হন।
২০১৩ সালের সেপ্টেম্বরে বিনি ম্যান-এর ফিচারিংযুক্ত তার একক "বুম বুম ড্যানজে" মুক্তি পায়।
খালিদ বিএনএস কুচারের বিজ্ঞাপনের জন্য ২০১০ সালে লোরিয়েল ফ্যাশন উইকে এবং ফ্যাশন ডিজাইনার অমর বেলালের বিজ্ঞাপনের জন্য ২০১১ সালে র‍্যাম্পে হাটেন। "লুক" ম্যাগাজিনের জুন ২০১১ সংস্করণে তার ফিচার বেরিয়েছিল। একই মাসে লাহোরে তিনি "একে লাউঞ্জ" নামে নিজের একটি ক্যাফের যাত্রা শুরু করেন।
অ্যানি পাকিস্তানের বন্যার্তদের ত্রাণের জন্য তহবিল সংগ্রহের উদ্যোগ গ্রহণ করেন। তার এই প্রচেষ্টার পর ২০১১ সালে তাকে নরওয়ের রেডক্রসের শুভেচ্ছা দূত নিযুক্ত করা হয়।
অ্যানি খালিদ ২০১২ সালের জুলাইয়ে মালিক নওরিদ আওয়ানের সাথে বিবাহ বন্ধনে আবদ্ধ হন। লাহোরে প্রায় নিভৃতেই কেবল পারিবারিক সদস্যদের উপস্থিতিতে এ বিয়ে অনুষ্ঠান সম্পন্ন হয়। কিন্তু পরে এই দম্পতির বিচ্ছেদ ঘটে। ২০১৪ সালের ২৬শে ডিসেম্বর অ্যানি সাদ আহমেদ খানকে বিয়ে করেন। লাহোরে বিয়ের অনুষ্ঠানটি সম্পন্ন হয়। এই দম্পতির একটি কন্যা সন্তান রয়েছে।
অ্যামারান্থাস অ্যাকান্থোকাইটন

"অ্যামারান্থাস অ্যাকান্থোকাইটন (Amaranthus acanthochiton") অ্যামারান্থাসি পরিবারের অ্যামারান্থাস গণের একটি একবর্ষজীবী উদ্ভিদ প্রজাতি। এটি দক্ষিণ-পশ্চিম মার্কিন যুক্তরাষ্ট্র (অ্যারিজোনা, নিউ মেক্সিকো, টেক্সাস এবং ইউটা) এবং উত্তর মেক্সিকো (চিহুয়াহুয়া) এর স্থানীয় উদ্ভিদ। এই সমস্ত অঞ্চলগুলোতে উদ্ভিদটি ১০০০-২০০০ মিটার উচ্চতায় বৃদ্ধি পাচ্ছে অন্যান্য অঞ্চলের তুলনায় অস্বাভাবিক।
ইংরেজিতে এটি গ্রিনস্ট্রাইপ (Greenstripe) নামেও পরিচিত, বাংলায় যা হরিতডোরার কাছাকাছি।
এটি একটি ডায়োসিয়াস উদ্ভিদ যা ১০-৮০ সেমি লম্বা হয়। এর পাতাগুলো সরু যা লম্বায় ২-৮ সেমি এবং চওড়ায় ২-১২ মিমি। ফুলগুলি ফ্যাকাশে সবুজ রঙের, ঘন প্রান্তীয় মঞ্জরী বা টার্মিনাল স্পাইকে উৎপাদিত হয়। বীজগুলি বাদামী এবং ১-১.৩ মিমি ব্যাসবিশিষ্ট, ২-২.৫ মিমি এর একটি অ্যাচেনে সেগুলো ধারণ করে রাখে।
ইউটাতে এটি গুরুতরভাবে বিপন্ন এবং অ্যারিজোনায় বিপন্ন প্রজাতি (যদিও কোনও স্থিতি নির্ধারণ করা হয়নি) হিসেবে ধরা হয়ে থাকে।
বীজ এবং কচি পাতা হোপি ইন্ডিয়ানরা খাদ্যের উৎস হিসাবে ব্যবহার করত। এর বীজগুলিকে পোরিজ বা জাউ হিসাবে এবং পাতাগুলি সবুজ শাক হিসাবে রান্না করা হত।
হারিস রউফ

হারিস রউফ (; জন্ম ৭ নভেম্বর ১৯৯৩) হলেন একজন পাকিস্তানি ক্রিকেটার। ২০২০ সালের জানুয়ারিতে পাকিস্তান ক্রিকেট দলের হয়ে তার আন্তর্জাতিক অভিষেক হয়। ২০১৮ সালের ৫ অক্টোবর ২০১৮ আবুধাবি টি-টোয়েন্টি ট্রফিতে লাহোর কালান্দার্সের হয়ে তার টুয়েন্টি২০ ক্রিকেটে অভিষেক হয়। ২০১৮ সালের নভেম্বরে, ২০১৯ পাকিস্তান সুপার লিগ টুর্নামেন্টের জন্য প্লেয়ার্স ড্রাফটে লাহোর কালান্দার্স তাকে কিনেছিল।
ইসলামাবাদ মডেল কলেজের ছাত্র থাকাকালীন তিনি ক্রিকেটের চেয়ে ফুটবলে বেশি আগ্রহী ছিলেন, তার স্কুলকে তিনি ফুটবল ট্রফি পেতে সাহায্য করেছিলেন। তিনি আন্তর্জাতিক ইসলামী বিশ্ববিদ্যালয়, ইসলামাবাদ ক্রিকেট দলে যোগদান করেন এবং যখন তার কোচ তাকে ২০১৭ সালের সেপ্টেম্বরে গুজরানওয়ালাতে অনুষ্ঠিত লাহোর কালান্দার্স এর ট্রায়ালে যোগ দিতে বলেন, তখন তিনি প্রথমে অনিচ্ছা প্রকাশ করেন। যদিও তিনি পরবর্তিতে সম্মত হন এবং আকিব জাভেদ তাকে দেখেছিলেন, যিনি তাকে অস্ট্রেলিয়ায় ক্রিকেট খেলতে প্রেরণ করেছিলেন, তারপরে তিনি ২০১৮ আবুধাবি টি-টোয়েন্টি ট্রফির জন্য লাহোর কালান্দার্সের জন্য নির্বাচিত হন, যা তার ঘরোয়া কর্মজীবনের অভিষেক হিসেবেও চিহ্নিত হয়।
ডুয়ান ইয়ংপিং

ডুয়ান ইয়ংপিং ( জন্ম ; ১৯৬১) একজন চীনা বিলিয়নেয়ার উদ্যোক্তা এবং বৈদ্যুতিক প্রকৌশলী। তিনি সুবার ইলেকট্রনিক্স ইন্ডাস্ট্রি কর্পোরেশন (প্রাক্তন সিইও) এবং বিবিকে ইলেকট্রনিক্স গ্রুপ (বর্তমান চেয়ারম্যানও) উভয়ের প্রতিষ্ঠাতা। বিবিকে ইলেক্ট্রনিক্স প্রথমে গেম তৈরি করত। তারপর তারা অপো নামে অডিও প্লেয়ার এবং ভিভো নামে সিডি প্লেয়ার তৈরি করত। এগুলো বর্তমানে মোবাইল কোম্পানি হিসেবে বিশ্বব্যাপী জনপ্রিয়। ২০১৮ সালের হুরুন চীনের ধনী তালিকা অনুসারে ডুয়ানের মোট সম্পদের পরিমাণ $১.৫ বিলিয়ন ছিল।
আইকিউও

আইকিউও (ইংরেজি:iQOO ) হল একটি চীনা স্মার্টফোন ব্র্যান্ড এবং নির্মাতা সংস্থা। কোম্পানিটি ৩০ জানুয়ারি ২০১৯ স্মার্টফোন প্রস্তুতকারক ভিভো-এর একটি সহযোগী প্রতিষ্ঠান হিসাবে প্রতিষ্ঠিত হয়েছিল। এটি এখন ভিভো থেকে স্বাধীনভাবে কাজ করে। 
আইকিউওও চীনে ভিভোর একটি সাব ব্র্যান্ড হিসেবে কাজ করে। যদিও এটি একটি স্বাধীন ব্র্যান্ড হিসাবে ভারতে আত্মপ্রকাশ করেছে।মার্চ ২০১৯ সালে -এ, বিশ্বের দ্বিতীয় বৃহত্তম স্মার্টফোন নির্মাতা বিবিকে ইলেক্ট্রনিকস iআইকিউওও কে ভিভো-এর সাব ব্র্যান্ড হিসাবে ঘোষণা করেছে যে তার স্মার্টফোন ব্র্যান্ড লাইনআপে অপো, ভিভো, রিয়েলমি এবং ওয়ানপ্লাস এর সাথে তার নতুন সদস্য হিসাবে এবং ২০২০ সালের ফেব্রুয়ারিতে ভারতে চালু করা হয়েছে। একটি স্বাধীন স্মার্টফোন ব্র্যান্ড হিসাবে। আইকিউওও হলো একটি পারফরম্যান্স ফোকাসড সাব-ব্র্যান্ড যা তাদের ফোনগুলিকে বিশেষভাবে গেমিং এবং অন্যান্য পারফরম্যান্সের তীব্র কাজগুলির জন্য তৈরি এবং বাজারজাতকরণকে বেশি গুরুত্ব দেয়, বরং তাদের ভিভো ফোনগুলি মূলত ক্যামেরা এবং সাউন্ড মানের উপর ফোকাস করে।স্মার্টফোন আইকিউওও ৩ ২৫ ফেব্রুয়ারি ২০২০ এ তাদের প্রথম স্মার্টফোন Snapdragon 865 গেমারদের জন্য একটি প্রতিযোগিতামূলক সুবিধা প্রদান করে। স্মার্টফোনগুলো প্রাথমিকভাবে অনলাইনে বিক্রি হয়। কোম্পানির বেঙ্গালুরুতে একটি অফিস রয়েছে এবং ভারতে বিক্রি হওয়া স্মার্টফোনগুলি ভিভোর সুবিধাগুলিতে তৈরি করা হয়। 
পরবর্তীতে ২০২০ - ২০২১ সময়কালে আইকিউওও চীনা বাজারে ৬ টি স্মার্টফোন এবং ২০২১ সালের মে পর্যন্ত ভারতীয় বাজারে ৩টি স্মার্টফোন এনেছে।
কিলিক গিরিপথ

কিলিক পাস বা কিলিক গিরিপথ (উচ্চতা ; ; উর্দু کلوک پاس), 2l) মিন্টাকা গিরিপথের পশ্চিমে পাকিস্তানের গিলগিট-বালতিস্তান এবং চীনের জিনজিয়াংয়ের মধ্যে কারাকোরাম পর্বতমালার উচ্চ পর্বত গিরিপথ। দুটি পাস প্রাচীন কালে উত্তর থেকে উচ্চ হুনজা উপত্যকায় (যাকে গোজাল উপত্যকাও বলা হয়) যাওয়ার প্রধান প্রবেশপথ ছিল। উপরন্তু, প্রাচীন গিরিপথ দুইটি
দক্ষিণ থেকে চালাচিগু উপত্যকা এবং তাঘদুম্বাশ পামির পৌঁছানোর জন্য ব্যবহৃত পথ ছিল।
প্রাচীন কালে, মিন্টাকা পাস এবং কিলিক পাস তারিম অববাহিকা থেকে উত্তর ভারতে সবচেয়ে সংক্ষিপ্ত এবং দ্রুততম পথ ছিল, এবং একটি যা সাধারণত সারা বছর খোলা ছিল, তবে অত্যন্ত বিপজ্জনক এবং কেবল পায়ে হেঁটে ভ্রমণকারীদের জন্য উপযুক্ত ছিল। তাশকুরগান থেকে একজন দক্ষিণে মাত্র ৭০ কিলোমিটার (৪০ মাইল) অতিক্রম করে আধুনিক দিনের চালাচিগু নদীর সংযোগস্থলে যান। প্রায় ৮০ কিলোমিটার (৫০ মাইল) পশ্চিমে এই উপত্যকার পশ্চিমে একজন মিনতাকা পাস (এবং ৩০ কিলোমিটার (২০ মাইল) এগিয়ে, বিকল্প কিলিক পাস পর্যন্ত পৌঁছেছিল, যা উভয়ই উপরের হুনজার দিকে নিয়ে যায় যেখান থেকে কেউ কুখ্যাত রফিক বা "ঝুলন্ত প্যাসেজ" গিলগিত এবং কাশ্মীর বা গান্ধারন সমভূমিতে যেতে পারে।
বোঝাই প্রাণীদের মিনতাকা এবং কিলিক পাসগুলি উপরের হুনজাতে নিয়ে যাওয়া যেতে পারে (উভয়ই সারা বছর খোলা থাকে), তবে তারপরে কুলি (কুলিদের) দ্বারা গিলগিতে বোঝাই বহন করতে হবে (একটি ব্যয়বহুল এবং বিপজ্জনক অপারেশন)। সেখান থেকে, কার্গোগুলি আবার প্যাক পশুর উপর পুনরায় লোড করা যেতে পারে এবং হয় পূর্বে কাশ্মীরে এবং তারপরে তক্ষশীলায় (একটি দীর্ঘ পথ), বা পশ্চিমে চিত্রাল যা জালালাবাদ বা সোয়াত হয়ে পেশোয়ারে অপেক্ষাকৃত সহজ অ্যাক্সেস সরবরাহ করে।
হিমবাহ বরফের মোটামুটি সাম্প্রতিক অগ্রগতির আগ পর্যন্ত প্রাচীন কালে মিনটাকা পাসটিই ছিল প্রধান ব্যবহৃত। মিন্টাকা গিরিপথের হিমবাহের পর, কিলিক পাসটি চীন ও আফগানিস্তান থেকে আসা কাফেলাদের পছন্দের ছিল কারণ এটি প্রশস্ত, হিমবাহমুক্ত এবং কাফেলার প্রাণীদের জন্য যথেষ্ট চারণভূমি সরবরাহও ছিল।
"সেক্রেড রক অফ হুনজা"-তে অসংখ্য পেট্রোগ্লিফ রয়েছে যেখানে খারোস্থি শিলালিপির সাথে মাউন্টেড ঘোড়সওয়ার এবং আইবেক্স চিত্রিত করা হয়েছে যেখানে সাকা এবং পহলাভা শাসকদের উল্লেখ রয়েছে। ইতিহাসবিদরা মূল্যায়ন করেন যে মাউয়েস অবশ্যই খ্রিস্টপূর্ব প্রথম শতাব্দীতে তক্ষশীলা দখলের জন্য মিনতাকা বা কিলিক পাস দিয়ে কারাকোরাম রুট ব্যবহার করেছিলেন।
১৮৯০-এর দশকে ব্রিটিশরা রাশিয়ার বিপক্ষে গ্রেট গেমের অংশ হিসেবে পাসের কাছে আউটপোস্ট স্থাপন করে। অঞ্চলটি জরিপ করা হয়েছিল এবং রাশিয়ান আক্রমণের ক্ষেত্রে কিলিক পাসকে সহজেই প্রতিরক্ষাযোগ্য বলে মনে করা হয়েছিল। এটি সম্ভবত এলাকার সীমারেখাকে প্রভাবিত করেছে।
খুঞ্জেরাব পাসের আরও দক্ষিণে নতুন কারাকোরাম হাইওয়ে নির্মাণের পর থেকে, পাসটি ব্যবহারের বাইরে পড়ে গেছে। ২০১০ এর দশকের শেষের দিকে, পাকিস্তানের দিকে, কিছু ট্রেকিং কোম্পানি আছে যারা কিলিক পাসে ভ্রমণের প্রস্তাব দেয়। চীনের দিকে, কিলিক পাসের চারপাশের পুরো উপত্যকা দর্শকদের জন্য বন্ধ করে দেওয়া হয়েছে; যাইহোক, এলাকার স্থানীয় বাসিন্দা এবং পশুপালকদের প্রবেশের অনুমতি দেওয়া হয়েছে।
অস্ট্রেলিয়া জাতীয় অনূর্ধ্ব-২০ ফুটবল দল

অস্ট্রেলিয়া জাতীয় অনূর্ধ্ব-২০ ফুটবল দল (; যা অস্ট্রেলিয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে অস্ট্রেলিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম অস্ট্রেলিয়ার ফুটবলের সর্বোচ্চ নিয়ন্ত্রক সংস্থা অস্ট্রেলিয়া ফুটবল ফেডারেশন দ্বারা নিয়ন্ত্রিত হয়। ১৯৭৮ সালের ১১ই নভেম্বর তারিখে, অস্ট্রেলিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের অকল্যান্ডে অনুষ্ঠিত পাপুয়া নিউগিনি অনূর্ধ্ব-২০ দলের বিরুদ্ধে উক্ত ম্যাচে তারা ৯–০ গোলের ব্যবধানে জয়লাভ করেছিল।
৪৫,৫০০ ধারণক্ষমতাবিশিষ্ট সিডনি ফুটবল স্টেডিয়ামে "সকারুস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অস্ট্রেলিয়ার সিডনিতে অবস্থিত। বর্তমানে এই দলের ম্যানেজারের দায়িত্ব পালন করছেন অস্ট্রেলীয় সাবেক ফুটবল খেলোয়াড় গ্যারি ভান ইগমন্ড।
অস্ট্রেলিয়া অনূর্ধ্ব-২০ এপর্যন্ত ১৫ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৩ ফিফা অনূর্ধ্ব-২০ বিশ্বকাপের তৃতীয় স্থান নির্ধারণীতে পৌঁছানো, যেখানে তারা ইংল্যান্ড অনূর্ধ্ব-২০ দলের কাছে ১–২ গোলের ব্যবধানে পরাজিত হয়েছে। অন্যদিকে, এএফসি অনূর্ধ্ব-২০ এশিয়ান কাপে অস্ট্রেলিয়া অনূর্ধ্ব-২০ এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ২০১০ এএফসি অনূর্ধ্ব-২০ এশিয়ান কাপের ফাইনালে পৌঁছানো, যেখানে তারা উত্তর কোরিয়া অনূর্ধ্ব-২০ দলের কাছে ২–৩ গোলের ব্যবধানে পরাজিত হয়েছে।
টমি ওয়ার, মার্ক বিরিগিটি, কফি ড্যানিং, স্কট ম্যাকডোনাল্ড এবং মিচ নিকোলসের মতো খেলোয়াড়গণ অস্ট্রেলিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।
অ্যামারান্থাস অ্যালবাস

অ্যামারান্থাস অ্যালবাস ("Amaranthus albus") হল সপুষ্পক উদ্ভিদের একটি একবর্ষজীবী প্রজাতি। এটি গ্রীষ্মমণ্ডলীয় আমেরিকার স্থানীয় উদ্ভিদ, তবে ইউরোপ, আফ্রিকা এবং অস্ট্রেলিয়া সহ অন্যান্য স্থানে এর বহুবিস্তৃত অ-স্থানীয় প্রজাতির দেখা মিলে।
এর প্রচলিত ইংরেজি নামগুলো হলো কমন টাম্বলউইড, টাম্বল পিগউইড, টাম্বলউইড, প্রোস্ট্রেট পিগউইড, পিগউইড অ্যামারান্থ, হোয়াইট অ্যামারান্থ, এবং সাদা পিগউইড । 
অমরান্থাস অ্যালবাস ৫০ সেমি (২০ ইঞ্চি) লম্বা একটি একবর্ষজীবী ভেষজ উদ্ভিদ, এর অনেকগুলো শাখা তৈরি হয়। বড় আকারের অ্যালবাসগুলো মারা গেলে এবং শুকিয়ে গেলে টাম্বলউইডে পরিণত হয়। এদের পাতার কুঠরিগুলিতে গুচ্ছাকারে ছোট ছোট সবুজ ফুল তৈরি হয়। পুরুষ এবং মহিলা ফুল একই গুচ্ছ একসাথে মিশে থাকে।
কম্বোডিয়ায়, এই গাছের পাতা (খ্মের ভাষায় যা "phti sâ" নামে পরিচিত) শূকরের খাদ্য হিসাবে ব্যবহৃত হয় এবং মাঝেমধ্যে মানুষেরাও রান্না করে খায়।
বিনইয়ামিনের মিসপাহ

মিসপাহ ("পাহারা বুরুজ; সতর্ক ঘাঁটি") ছিলো বিনইয়ামিনের গোষ্ঠীর একটি শহর যার নাম হিব্রু বাইবেলে উল্লেখ রয়েছে।
তেল এন-নাসবেহ হলো মিসপাহের সাথে চিহ্নিতকৃত দুটি স্থানের একটি, এটি জেরুসালেম থেকে ১২ কিলোমিটার উত্তরে অবস্থিত। আরেকটি ধারণা কৃত অবস্থান হচ্ছে নেবি সামউইল, যা জেরুসালেমের পুরনো শহর থেকে ৮ কিলোমিটার উত্তর-পশ্চিমের দিকে সবচেয়ে উঁচু পাহাড়ে গিবিয়োনের সমভূমিতে অবস্থিত।
মিসপাহ সম্পর্কে প্রথম উল্লেখ পাওয়া যায় আদিপুস্তকে যেখানে লাবণ ও তার জামাতা যাকোব চুক্তিবদ্ধ হয় যে যখন তারা একে অপরের থেকে আলাদা হবে তখন ঈশ্বর তাদের উপর নজর রাখবেন। এই চুক্তিকে পাথরের স্তূপ দ্বারা চিহ্নিত করা হয়েছিল। এটি ছিলো শান্তির একটি অনুস্মারক যেখানে প্রত্যেকে আক্রমণ করতে এই পাথর অতিক্রম করতে পারবেনা।
যখন একজন লেবীয় ভ্রমণকারীর উপপত্নীকে গিবিয়ার লোকজন ধর্ষণ করে তখন ইসরায়েলের বাকি গোষ্ঠীগুলো বিনইয়ামিনের মিসপায় সমবেত এবং সেখানে তারা এই জঘন্য পাপের জন্য বিনইয়ামিনের লোকদের আক্রমণ করার সিদ্ধান্ত নেয়। এই একই সময়, ইস্রায়েলীয় মেয়েদের সাথে বিনইয়ামিনীয় ছেলেদের বিবাহ নিষিদ্ধ করার সিদ্ধান্ত নেওয়া হয়।
চুক্তিসিন্দুক ফিরে আসার পর আফেকের যুদ্ধে ইস্রায়েলীয়রা হারার ফলে তারা তা পলেষ্টীয়দের কাছে হারিয়ে ফেলে। শমুয়েল ইস্রায়েলের সবাইকে মিসপায় একত্রিত হয়ে উৎসর্গের আয়োজন করে ঈশ্বরকে নিজেদের পাপের জন্য ক্ষমা করে দিতে বলার জন্য প্রার্থনা করতে বলেন। সুযোগ পেয়ে ইস্রায়েলীদের সমাবেশে পলেষ্টীয়রা সামরিক অভিযান চালায়, ইস্রায়েলীয়রা তাদেরকে বেথ কার পর্যন্ত লড়াই করে পিছু হটিয়ে দেয়। এই ঘটনা স্মরণে শমুয়েল মিসপাহ ও শেনের মধ্যবর্তী স্থানে একটি পাথর স্থাপন করেন যার নাম তিনি দেন এবন-এষরে ("সাহায্যের পাথর"), কেননা ঈশ্বর তাদের সাহায্য করেছিলেন।
এছাড়া শমুয়েল নিজেদের প্রথম রাজাকে চিহ্নিত করতে ইস্রায়েলের সবাইকে মিসপাহতে একত্রিত করেছিলেন। সেখানে অধিকাংশ গোত্র শৌলকে বাছাই করে।
যিহূদার রাজা আসা এবং ইস্রায়েলের রাজা বাশার আমলে মিসপাহ ছিলো দুটি শহরের অন্যতম যে শহরগুলো নির্মাণ করতে বাশার বিনইয়ামিনের রামা প্রতিরক্ষায় শক্তিশালী করতে পাথর রাজা আসা ব্যবহার করেছিলেন (; )।
ব্যাবিলনীয়রা জেরুসালেম ধ্বংস করে দেওয়ার পর তারা গদলিয়কে মিসপাহতে এর পার্শ্ববর্তী সকল অঞ্চলের প্রদেশপতি নিযুক্ত করে। পালিয়ে যাওয়া স্থানগুলো থেকে বহুজন ফিরে আসে। নবী যিরমিয়কে ব্যাবিলনীয়রা ছেড়ে দেওয়ার পরে তিনি রামাহ থেকে মিসপাহে আসেন। পরবর্তীতে ইশ্মায়েল নামক রাজকীয় পরিবারের এক সদস্য গদলিয়কে হত্যা করে। যিরমিয়ের সতর্কবাণী উপেক্ষা করে মানুষ মিশরে পালিয়ে যায়।
মিসপাহের মূল প্রতিযোগী স্থানগুলো হল তেল এন-নাসবেহ এবং নিকটবর্তী নেবি সামউইল।
অ্যামারান্থাস অ্যান্ডার্সোনাই

অ্যামারান্থাস অ্যান্ডারসোনাই ("Amaranthus anderssonii)" হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। এটি ইকুয়েডরের স্থানীয় উদ্ভিদ।
অ্যামারান্থাস অস্ট্রালিস

অ্যামারান্থাস অস্ট্রালিস ("Amaranthus australis") হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। ইংরেজি বলয়ে এটি সাউদার্ন অ্যামারান্থ বা সাউদার্ন ওয়াটার-হেম্প নামেও পরিচিত। উচ্চতার দিক দিয়ে উদ্ভিদটি সাধারণত ১ থেকে ৩ মিটার (৩.৩ থেকে ৯.৮ ফুট) বৃদ্ধি পায়, যদিও কিছু কিছু উদ্ভিদ ৯ মিটার (৩০ ফুট) উচ্চতা পর্যন্ত বৃদ্ধি পায় বলে জানা গেছে। এর কাণ্ডগুলির ব্যাস ৩০ সেন্টিমিটার পর্যন্ত হতে পারে। এটি একটি স্বল্পকালস্থায়ী বহুবর্ষজীবী ভেষজ উদ্ভিদ প্রজাতি।
এটি মার্কিন যুক্তরাষ্ট্র, মেক্সিকো, ওয়েস্ট ইন্ডিজ এবং দক্ষিণ আমেরিকার অনেকগুলো দক্ষিণাঞ্চলীয় রাজ্যে পাওয়া যায়। সাধারণত জলাভূমি অঞ্চলে এদের দেখা মেলে। এপর্যন্ত পাওয়া বৃহত্তম অস্ট্রালিসটি ছিল ৪.৬ মিটার (১৫ ফুট) লম্বা।
প্যাডিংটন টিউব স্টেশন (সার্কেল ও হ্যামারস্মিথ অ্যান্ড সিটি লাইন)

প্যাডিংটন হল একটি লন্ডন আন্ডারগ্রাউন্ড স্টেশন, যা সার্কেল ও হ্যামারস্মিথ অ্যান্ড সিটি লাইন দ্বারা রেল পরিষেবা পরিবেশিত হয়। এটি প্যাডিংটন প্রধান রেলপথ স্টেশনের উত্তর পাশে অবস্থিত এবং প্রধান রেলপথ স্টেশনের মধ্যে থেকে এবং প্যাডিংটন বেসিন থেকে প্রবেশপথ রয়েছে। স্টেশনটি রয়্যাল ওক ও এজওয়্যার রোডের মাঝে এবং লন্ডন ভাড়া অঞ্চল ১-এর মধ্যে অবস্থিত।
স্টেশনটি একই নামের দুটি পৃথক আন্ডারগ্রাউন্ড স্টেশনের একটি। মূল রেলপথ স্টেশনের দক্ষিণে প্রেড স্ট্রিটে অন্য স্টেশনটি বেকারলু, সার্কেল ও ডিস্ট্রিক্ট লাইন দ্বারা পরিবেশিত হয়। যদিও স্টেশনটিকে লন্ডন আন্ডারগ্রাউন্ড মানচিত্রে একটি একক স্টেশন হিসেবে দেখানো হয়, দুটি স্টেশন সরাসরি সংযুক্ত নয় এবং তাদের মধ্যে মূল লাইন স্টেশনের কনকোর্সের মাধ্যমে যাত্রী আদান-প্রদান হয়।
মেট্রোপলিটন রেলওয়ে (এমআর, পরে মেট্রোপলিটন লাইন) দ্বারা ১৮৬৩ সালের ১০ই জানুয়ারি "প্যাডিংটন (বিশপ'স রোড)" হিসাবে স্টেশনটি বিশ্বের প্রথম ভূগর্ভস্থ রেলওয়ের পশ্চিম টার্মিনাস হিসাবে খোলা হয়েছিল। স্টেশন ভবনটি গ্রেট ওয়েস্টার্ন রেলওয়ের (জিডব্লিউআর) প্রধান রেলপথ ট্র্যাকের উপর দিয়ে বিশপ'স রোড (বর্তমানে বিশপ'স ব্রিজ রোড) বহনকারী সড়ক সেতুতে অবস্থিত ছিল। পরিষেবাগুলি প্রাথমিকভাবে জিডব্লিউআর দ্বারা প্রদত্ত রোলিং স্টক দিয়ে পরিচালিত হয়েছিল, এবং ফারিংডনের এমআর রুটটি ব্রড-গেজ ও স্ট্যান্ডার্ড-গেজ উভয় ট্রেনের জন্য দ্বৈত-গেজ ট্র্যাকের সাথে স্থাপন করা হয়েছিল।
একটি ট্রেনের ইঞ্জিনে ১৮৬৪ সালের ৯ই মে বয়লার বিস্ফোরিত হয়, যা স্টেশন ছেড়ে পূর্ব দিকে যাত্রার সময়ে ঘটেছিল। চালক ও ফায়ারম্যান, প্ল্যাটফর্মের একজন কর্মী সদস্য এবং পূর্ব দিক থেকে আসা ট্রেনের এক যাত্রী আহত হয়। বিস্ফোরণটি বয়লারের টুকরোগুলো ৪০৪ ফুট (১২৩ মিটার) দূর পর্যন্ত ছুড়ে ফেলে। স্টেশনের ছাদের ছাউনি ও এন্ড স্ক্রিন, প্ল্যাটফর্মের সিঁড়ির পাশের দেয়াল এবং আগত ট্রেনের ক্যারেজ সবই ক্ষতিগ্রস্ত হয়।
সার্কেল লাইন পরিষেবাগুলি ২০০৯ সালের ডিসেম্বর মাসে স্টেশনে পরিষেবা দেওয়া শুরু করে৷ মূলত এমআর ও ডিআর দ্বারা নির্মিত ট্র্যাকগুলি ব্যবহার করে একটি লুপ-লাইন হিসাবে কাজ করা ও শুধুমাত্র প্রেড স্ট্রিটের স্টেশনে পরিষেবা পরিবেশন করা, শাখায় ট্রেনের ফ্রিকোয়েন্সি বাড়ানো এবং সার্কেল লাইনের নিয়মিততা উন্নত করতে হ্যামারস্মিথ শাখা অন্তর্ভুক্ত করার জন্য সার্কেল লাইনের রুটটি পরিবর্তন করা হয়েছিল। ট্রেন ট্রেনগুলি এজওয়্যার রোড থেকে লুপের চারপাশে ঘড়ির কাঁটার বিপরীত দিকে যাত্রা করে এজওয়্যার রোডে ফিরে আসে এবং তারপর হ্যামারস্মিথ শাখায় প্রবেশ করে।
স্টেশনটি ২০১২ সাল থেকে ২০১৩ সালের মধ্যে দীর্ঘ প্ল্যাটফর্ম, উন্নত প্রবেশাধিকার ও প্রধান লাইন স্টেশনে সংযোগ প্রদানের জন্য পুনঃনির্মাণ করা হয়েছিল। প্যাডিংটন বেসিনে একটি নতুন প্রবেশ পথ খোলা হয়েছিল।
একটি গ্রেট নর্দার্ন রেলওয়ে ০-৬-০ লোকোমোটিভের বয়লারটি ১৮৬৪ সালের ৯ই মে বিশপস রোড ছেড়ে যাওয়ার সময় বিস্ফোরিত হয়। দু'জন ব্যক্তি গুরুতর আহত হন এবং এর ফলে ধ্বংসাবশেষ ২৫০ গজ (২৩০ মিটার) দূরে গিয়ে পড়ে এবং মূল স্টেশনের ছাদের একটি অংশ ভেঙে যায়।
উত্তম নেপালি

নেপালের উত্তম প্রসাদ কর্মাচর্য (৩০শে এপ্রিল ১৯৩৭ – ২১শে জুলাই ২০২১) ছিলেন একাধারে দৃশ্যকলা শিল্পী, লেখক এবং অভিনেতা। উত্তম নেপালি () নামেই সর্বাধিক পরিচিত এই শিল্পীকে নেপালে বিমূর্ত শিল্পের চর্চার এবং পরীক্ষণের একজন অগ্রদূতরূপে গণ্য করা হয়। অধিকন্তু তিনি নেপালে প্রথাগত ("formal") শিল্পকলার প্রতিষ্ঠায় সহায়ক ভূমিকা পালন করেন। ১৯৬০ এবং ৭০ এর দশক জুড়ে তিনি যেসব বিমূর্ত, অভিব্যক্তিবাদী এবং অধিবাস্তববাদী চিত্রকর্মের সৃষ্টি করেছেন সেগুলো এশিয়া জুড়ে প্রদর্শিত হয়েছে।
১৯৬০ এর দশকের শুরুতে উত্তম নেপালি দুটি চলচ্চিত্রেও অভিনয় করেন। এছাড়া তার কাব্যও প্রকাশিত হয়েছে। ২০০০ সাল থেকে তিনি নেপাল অ্যাকাডেমির আজীবন সদস্য ছিলেন। তার অর্জিত পুরস্কারের তালিকায় রয়েছে জাতীয় মেধা পুরস্কার-২০১৪ এবং "সুপ্রবাল জনসেবা তৃতীয়া"। দাম্পত্য জীবনে তিনি চার সন্তানের পিতা। শেষ জীবনে তিনি আলৎসহাইমারের রোগে আক্রান্ত হন। কার্ডিওভাসকুলারজনিত অসুস্থতার কারণে তিনি ২০২১ এর ৭ই জুলাইয়ে ৮৪ বছর বয়সে পরলোকগত হন।
১৯৩৭ সালের ৩০শে এপ্রিল (বিক্রম সংবৎ: ১৮ই বৈশাখ ১৯৯৪) নেপালের কাঠমান্ডুতে
উত্তম নেপালির জন্ম হয়। তার বাবা চেয়েছিলেন যে তিনি একজন ব্যবসায়ী হবেন। তা সত্ত্বেও পিতার মত উপেক্ষা করে তিনি নিজেকে একজন চিত্রশিল্পীরূপে গড়ে তোলার জন্য মনস্থির করেন। তিনি লখনৌ কলেজ অব আর্টস অ্যান্ড ক্রাফটসে চারুকলা নিয়ে অধ্যয়ন করেন এবং ১৯৬৭ সালে মুম্বাইয়ের স্যার জামসেটজি জিজিভয় স্কুল অব আর্ট থেকে স্নাতক সম্পন্ন করেন।
লখনৌয়ে পড়াশোনা শেষ করার পর উত্তম নেপালি ১৯৫৯ সালে কাঠমান্ডুতে ফিরে আসেন। সেখানে ত্রি-চন্দ্র কলেজে তিনি একটি প্রদর্শনীর আয়োজন করেন। প্রদর্শনী শেষে নেপালের রাজা মহেন্দ্র বীর বিক্রম শাহ তার অনেক চিত্রাঙ্কন কিনে নেন। ক্যারিয়ারের শুরুতে নেপালি তার চিত্রাঙ্কনে হিন্দু দেবতাদের (যেমন: গণেশের) প্রয়োগ ঘটাতেন, পরে তিনি আধুনিক শিল্পকলায় মনোনিবেশ করেন এবং সেদিকেই ঝুঁকেন। কখনো কখনো তিনি তার চিত্রাঙ্নগুলোতে কবিতার পঙক্তি লিখে রাখতেন, বিশেষতঃ তিনি কবি ভূপি শেরচন এবং ভীমনিধি তিওয়ারির রচিত কবিতা ব্যবহার করতেন। ১৯৬০ এবং ৭০ এর দশক জুড়ে তিনি অভিব্যক্তিবাদ, বিমূর্ততাবাদ, বিমূর্ত-অভিব্যক্তিবাদ এবং অধিবাস্তববাদের মতো আধুনিকতাবাদী ধাঁচসমূহের প্রয়োগপূর্বক এবং ঐতিহ্যবাহী নেপালি থিম, কাগজ এবং রঙের অন্তর্ভুক্তির মাধ্যমে তার চিত্রকর্মগুলো সম্পন্ন করতেন।
নেপাল, ভারত, বাংলাদেশ, জাপান, দক্ষিণ কোরিয়া, সোভিয়েত ইউনিয়ন এবং অস্ট্রেলিয়াসহ অন্যান্য দেশে তার সৃষ্ট চিত্রকর্মগুলো প্রদর্শিত হয়েছে। নেপালে শিল্পকলার শিক্ষা প্রতিষ্ঠায় প্রথম যারা অবদান রেখেছেন নেপালি তাদের মধ্যে একজন। ২০১৪ সালে জাতীয় মেধা পুরস্কার এবং সুপ্রবাল জনসেবা তৃতীয়া পুরস্কারসহ সারা কর্ম জীবনে তিনি বহু সম্মানে ভূষিত হন। ২০০০ সালে তিনি নেপাল অ্যাকাডেমির একজন আজীবন সদস্য হওয়ার সম্মান অর্জন করেন।
উত্তম নেপালি ১৯৬৪ সালের নেপালি চলচ্চিত্র "আমা" এবং "হিজো আজা ভোলি"-তে অভিনয় করেন। ২০০৪ সালে "উত্তম নেপালিকা কবিতাহরু" শিরোনামে তার কবিতা সংকলন প্রকাশিত হয়।
তিনি মন্দিরা কর্মাচার্যকে বিয়ে করেন। এই দম্পতির দুই ছেলে ও দুই মেয়ে হয়।
২০২১ সালের ২১শে জুলাইয়ে হৃদযন্ত্রের রোগে আক্রান্ত হয়ে কাঠমান্ডুর ত্রিভুবন ইউনিভার্সিটি টিচিং হসপিটালে উত্তম নেপালির মৃত্যু হয়। একই তারিখে পুষ্পপতি আর্যঘাটে তার শবদাহ সম্পন্ন করা হয়। মৃত্যুর পূর্বেই তার শ্বাসযন্ত্র, হৃদপিণ্ড এবং আলৎসহাইমারের রোগ ধরা পড়েছিল।
আমেরিকান ইউনিভার্সিটি অফ সেন্ট্রাল এশিয়া

আমেরিকান ইউনিভার্সিটি অফ সেন্ট্রাল এশিয়া (এইউসিএ) হল কিরগিজস্তান প্রজাতন্ত্রের রাজধানী বিশকেকে অবস্থিত একটি লিবারেল আর্টস বিশ্ববিদ্যালয়। এই বিশ্ববিদ্যালয়টি পূর্বে কিরগিজ-আমেরিকান স্কুল এবং আমেরিকান ইউনিভার্সিটি ইন কিরগিজস্তান নামে পরিচিত ছিল।
বিশকেকের কিরগিজ স্টেট ন্যাশনাল ইউনিভার্সিটির (কেএসএনইউ) একটি বিশেষ স্কুল হিসাবে AUCA ১৯৯৩ সালে কিরগিজ-আমেরিকান স্কুল (কেএএস) হিসাবে তার যাত্রা শুরু করে। ১৯৯৭ সালে, এটি মার্কিন যুক্তরাষ্ট্র সরকার এবং ওপেন সোসাইটি ইনস্টিটিউটের (হাঙ্গেরিয়ান সমাজসেবী জর্জ সোরোস দ্বারা প্রতিষ্ঠিত একটি বেসরকারী দাতা সংস্থা) অর্থায়নে একটি স্বতন্ত্র প্রতিষ্ঠান হিসাবে প্রতিষ্ঠিত হয়। এই বিশ্ববিদ্যালয়ের প্রতিষ্ঠাতাদের একজন ছিলেন মানবাধিকার আইনজীবী এবং সাংবাদিক স্কট হর্টন।
প্রথমে আমেরিকান ইউনিভার্সিটি ইন কিরগিজস্তান (এইউকে) নামে পরিচিত, এই বিশ্ববিদ্যালয়টি ২০০২ সালে বর্তমান নাম গ্রহণ করে। যদিও বিশ্ববিদ্যালয়টি মধ্য এশিয়ার শিক্ষার্থীদের উচ্চ শিক্ষার সুযোগ দেওয়ার দিকে মনোনিবেশ করে, এখানকার অনেক ছাত্র-ছাত্রী এবং শিক্ষকরা সমগ্র এশিয়া এমনকি বিশ্বের অন্যান্য অংশ থেকেও আসেন।
২০১০ সালের মার্চে, এইউসিএ মার্কিন যুক্তরাষ্ট্রের নিউ ইয়র্কের বার্ড কলেজের সাথে একটি অংশীদারিত্ব চুক্তি করে। অংশীদারিত্ব চুক্তি অনুযায়ী এইউসিএ এর ছাত্র-ছাত্রীরা আমেরিকান স্টাডিজ, নৃবিজ্ঞান, অর্থনীতি, ইউরোপীয় স্টাডিজ, আন্তর্জাতিক এবং তুলনামূলক রাজনীতি, সাংবাদিকতা এবং গণযোগাযোগ, মনোবিজ্ঞান, সমাজবিজ্ঞান এবং সফ্টওয়্যার ইঞ্জিনিয়ারিং বিষয়ে মার্কিন যুক্তরাষ্ট্রের স্বীকৃত লিবারেল আর্টস ডিগ্রি পেয়ে থাকে।
ইউএসএইড-এর স্বীকৃতি প্রতিবেদন অনুসারে, এইউসিএ মধ্য এশিয়ার প্রথম উচ্চ শিক্ষাপ্রতিষ্ঠান যা আমেরিকান মডেল অনুযায়ী কাজ করে। যেখানে ক্রেডিট-আওয়ার সিস্টেম আমেরিকান-শৈলীর লিবারেল আর্টস পাঠ্যক্রম অনুযায়ী তৈরী করা হয়েছে। এই গণতান্ত্রিক পাঠ্যক্রমে মূল্যবোধের প্রতি অঙ্গীকার, স্বাধীন অভিব্যক্তি এবং অনুসন্ধান, এবং একাডেমিক সততার প্রতি গুরুত্ব দেয়া হয়।
বিশ্ববিদ্যালয়টি কিরগিজস্তানে সনন্দ দ্বারা প্রতিষ্ঠিত এবং এখানে এগারোটি স্নাতক প্রোগ্রাম এবং একটি স্নাতকোত্তর প্রোগ্রামের (এমবিএ) আওতায় কিরগিজ শিক্ষা মন্ত্রণালয় কর্তৃক অনুমোদিত কিরগিজ জাতীয় ডিপ্লোমা ডিগ্রী প্রদান করা হয়।
এইউসিএ আমেরিকান- শৈলীর ডিপ্লোমাও অফার করে এবং শিক্ষার্থীদের রাশিয়ান এবং ইংরেজি উভয় ভাষায় কোর্স করতে হয়।
আমেরিকান ইউনিভার্সিটি অফ সেন্ট্রাল এশিয়ার মূল ভবনটি ১৯৩০-এর দশকে নির্মিত হয়েছিল এবং এটি কিরগিজ এসএসআর-এর কমিউনিস্ট পার্টির কেন্দ্রীয় কমিটি এবং প্রজাতন্ত্রের সুপ্রিম কাউন্সিল দ্বারা ব্যবহৃত হত।
ভ্লাদিমির লেনিন, কার্ল মার্কস এবং ফ্রেডরিখ এঙ্গেলস-এর প্রতিকৃতি এখনও এইউসিএ-এর কনফারেন্স হলে শোভা পাচ্ছে এবং কিরগিজ এসএসআর-এর অস্ত্রের কোট ভবনের সম্মুখভাগে রাখা আছে।
২০০৮ সালে কিরগিজস্তানের পার্টি অফ কমিউনিস্ট-এর তৎকালীন কিরগিজ সংসদ সদস্য ইশাক মাসালিভ, বর্তমান মূল ভবনের "ঐতিহাসিক মূল্য" এর কারণে এইউসিএ-এর অবস্থান পরিবর্তন করার আহ্বান জানান।
নতুন বিল্ডিংটিতে চারটি তলা রয়েছে, একটি ফোরামের চারপাশ ঘিরে এই বিল্ডিংটি অবস্থিত যা প্রধান মিটিং-এর স্থান হিসাবে ব্যবহৃত হয়। মূল ভবনটি পরিবেশগত প্রভাব কমানোর জন্য ভূ-তাপীয় উত্তাপ এবং বৃষ্টির পানি সংগ্রহে করে তা ব্যবহার করে।
ভবনটির ডিজাইন করেছেন হেনরি মায়ারবার্গ।
কিতাবের মাজার

কিতাবের মাজার (, "হেইখাল হা'শেফের") হল জেরুসালেমের গিভাত রাম শহরতলিতে অবস্থিত ইসরায়েল জাদুঘরের একটি শাখা যা মৃত সাগরের পুঁথি সংরক্ষণ করে।
ভবনটি প্রকৃতপক্ষে পার্শ্ববর্তী হিব্রু বিশ্ববিদ্যালয়ের গিভাত রাম ক্যাম্পাসের জাতীয় পাঠাগার হিসেবে নির্মাণ করার কথা ছিলো।
জেরুসালেম জাদুঘরের অংশ, কিতাবের মাজার ভবনটি ১৯৬৫ সালে ডেভিড স্যামুয়েল গোটেসম্যান নামক হাঙ্গেরীয়-ইহুদি সমাজহিতৈষীর পরিবারের অনুদানের অর্থে নির্মিত হয়। স্যামুয়েল গোটেসম্যান কিতাবের মাজারের জন্য পুরনো চারটি ধর্মীয় পুঁথি পর্যন্ত কিনেন। সাত বছর ধরে নির্মিত কিতাবের মাজার আরমান্ড ফিলিপ বার্টস, ফ্রেডরিক জন কিসলার এবং গেজার হেলার নকশা করেন। ফিলিপ ছিলেন প্রকৃতপক্ষে গোটেসম্যান এর মেয়ে এর স্বামী যার ফলে তাকে নকশার দায়িত্ব দেওয়া হয়। ফলে ইসরায়েলি প্রকৌশলবিদেরা স্বজনপ্রীতির অভিযোগ তুলেন। তবে নির্মাণকাজ শেষ হয়।
এই মাজারটি সাদা গম্বুজ হিসেবে নির্মিত হয় যার চারদিকের কাঠামোর দুই-তৃতীয়াংশ রাখা হয় মাটির নিচে তথা ভূগর্ভস্থে, ফলে ভবনের কাঠামোর উপরের অংশটি এর চারপাশের জলাধারের পানিতে প্রতিফলিত হয়। সাদা গম্বুজের অন্যদিকে একটি কালো শিলার দেওয়াল রয়েছে। একটি ব্যাখ্যা অনুসারে ভবন ও দেওয়ালের রং এবং এদের আকৃতি অন্ধকারের পুত্রদের বিরুদ্ধে আলোর পুত্রদের যুদ্ধ পুঁথির কাহিনী ভিত্তি করে নির্মিত, সাদা গম্বুজটিকে আলোর পুত্র এবং কালো দেওয়ালটিকে অন্ধকালের পুত্রদের প্রতীক ধরা হয়ে থাকে।
প্রাচীনতম হওয়ায় কিতাবের মাজারে সংরক্ষিত ধর্মীয় পুঁথিগুলোর ভঙ্গুরতার ফলে সেগুলো নিয়মিতভাবে প্রদর্শন করাটা অসম্ভব তাই একটি বিশেষ পদ্ধতি গ্রহণ করা হয়। ৩-৬ মাস পুঁথিগুলো প্রদর্শনীর পর পর প্রদর্শনী ক্ষেত্র থেকে সেগুলো সরিয়ে অস্থায়ীভাবে একটি বিশেষ জমা কক্ষে রাখা হয় যেখানে পুঁথিগুলো আলো থেকে কিছুটা সময়ের জন্য বিশ্রাম পেয়ে থাকে।
মাজার ঘরটিতে নবী যিশাইয়ের পুঁথি রয়েছে যার নির্ধারিত তারিখ করা হয়েছে খ্রিস্টপূর্ব দ্বিতীয় শতাব্দীতে, এবং এই মাজারে সবচাইতে অক্ষত পুঁথি আলেপ্পো কোডেক্স রয়েছে যার তারিখ নির্ধারিত হয়েছে দশম শতাব্দীতে। এই আলেপ্পো কোডেক্স বর্তমানে প্রাপ্ত পৃথিবীর প্রাচীনতম টিকে থাকা বাইবেল। ভঙ্গুল প্রকৃতির হওয়ায় আসল যিশাইয়ের পুঁথির একটি প্রতিকৃতি বর্তমানে কিতাবের মাজারে প্রদর্শন করা হয়।
২০১৩ সালে ব্যাংক অব ইসরায়েল কিতাবের মাজার ভবনটিকে উৎসর্গ করে একটি ইসরায়েলি বুলিয়ন মুদ্রা প্রকাশ করেছিলো যেখানে নোটের পৃষ্ঠায় কিতাবের মাজারের ভবনের ছবি দেখা যায়।
মঙ্গলাচরণ চট্টোপাধ্যায়

মঙ্গলাচরণ চট্টোপাধ্যায় (১৭ জুন ১৯২০ – ২০ এপ্রিল ২০০৩) ছিলেন বামপন্থী গোষ্ঠীর একজন শক্তিশালী কবি। বিংশ শতকের চল্লিশের দশকে প্রতিবাদী আন্দোলনের নির্যাস নিয়ে কবি হিসাবে আত্মপ্রকাশ কমিউনিস্ট মতাদর্শে অনুপ্রাণিত মঙ্গলাচরণের। তিনি প্রগতি লেখক সংঘের সঙ্গে যুক্ত ছিলেন। 
মঙ্গলাচরণের জন্ম ব্রিটিশ ভারতের অধুনা বাংলাদেশের যশোর জেলার নলডাঙা গ্রামে। পিতা সুরেশচন্দ্র চট্টোপাধ্যায় এবং মাতা প্রতিমা দেবী। তার পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার বাদু মহেশ্বরপুরে। ১৯৩৭ খ্রিস্টাব্দে কলকাতার মিত্র ইনস্টিটিউশন থেকে ম্যাট্রিক পাশ করেন। প্রেসিডেন্সি কলেজ থেকে আইএসসি ও বিএসসি পাশ করে কারমাইকেল মেডিক্যাল কলেজে তিন বছর পড়ে ১৯৪৪ খ্রিস্টাব্দে ডাক্তারি পড়া ছেড়ে দেন। ওই সময়ে ভারতের কমিউনিস্ট পার্টির সান্নিধ্যে আসেন এবং ১৯৪৫ খ্রিস্টাব্দে সদস্যপদ নিয়ে সর্বক্ষণের কর্মী হন।
বিদ্যালয়ে পড়াশোনার সময় কবিতাচর্চায় হাতেখড়ি হলেও ১৯৪৪ খ্রিস্টাব্দে 'পরিচয়' পত্রিকায় প্রকাশিত 'মেঘবৃষ্টিঝড়' কবিতাটি তাঁকে কবিখ্যাতি এনে দেয়। চল্লিশের দশকের প্রতিবাদী আন্দোলন আর তার সমাজমনস্কতাই সাফল্য প্রদান করে। স্বাধীনতার পরের বছরেই প্রকাশিত হয় তাঁর "তেলেঙ্গানা ও অন্যান্য কবিতা।" তার "কথা চুপচাপ" কবিতার এক অধ্যায়ের নাম "বন্যাদুর্গত মুর্শিদাবাদের কৃষকের কান্না শুনে" এবং পরের অধ্যায়ের নাম "আহত সন্তান বুকে ভিয়েতনামী মানুষের যুক্তকর ছবি দেখে" লেখা। তাঁর কবিতা সম্পর্কে শিশিরকুমার দাশের মন্তব্য করেন -
মঙ্গলাচরণ ১৯৪৪ খ্রিস্টাব্দ হতে ১৯৪৯ খ্রিস্টাব্দ পর্যন্ত প্রগতি লেখক সংঘের সঙ্গে যুক্ত ছিলেন। তিনি ১৯৫০-৫১ খ্রিস্টাব্দ এবং ১৯৫৬-৬৫ খ্রিস্টাব্দ সময়ে "পরিচয়" পত্রিকার সম্পাদনা করতেন। পত্রিকা সম্পাদনা ও কবিতা লেখা ইত্যাদির সঙ্গে শিক্ষকতাও করেছেন। পরবর্তীতে ১৯৭০ খ্রিস্টাব্দ হতে ১৯৭৪ খ্রিস্টাব্দে তিনি সোভিয়েত তথ্যকেন্দ্রে অনুবাদকের কাজ নিয়ে মস্কো যান। সেখানে প্রগতি প্রকাশনে ১৯৮০ খ্রিস্টাব্দ পর্যন্ত কাজ করেন। শেষে ভারতে ফিরে কবিতা লেখা ও সাহিত্যচর্চাই করেছেন। তাঁর রচিত কবিতা গ্রন্থগুলির মধ্যে উল্লেখযোগ্য গ্রন্থগুলি হল-
তাঁর সম্পাদিত গ্রন্থ হল "মানুষের সপক্ষে"
কবি মঙ্গলাচরণ ১৯৯১ খ্রিস্টাব্দে তাঁর "স্বনির্বাচিত কবিতা সংকলন" গ্রন্থের জন্য পশ্চিমবঙ্গ সরকারের সাহিত্য পুরস্কার- রবীন্দ্র পুরস্কার লাভ করেন।
কবি মঙ্গলাচরণ ২০০৩ খ্রিস্টাব্দের ২০শে এপ্রিল প্রয়াত হন।
চাকা চিংড়ি

চাকা চিংড়ি (বৈজ্ঞানিক নাম: "Fenneropenaeus indicus", পূর্বে "Penaeus indicus") বিশ্বের অন্যতম প্রধান বাণিজ্যিক চিংড়ির একটি প্রজাতি। এটি সাদা চিংড়ি হিসেবেও পরিচিত। এ জাতীয় চিংড়ি পানির ব্যাপক লবনাক্ততা ও তাপমাত্রার তারতম্য সহ্য করতে অক্ষম। চাকা চিংড়ির পোনা সুন্দরবনের মোহনা অঞ্চলের খাল, খাড়ি প্রভৃতি এলাকায় প্রচুর পরিমাণে পাওয়া যায়। প্রাপ্ত বয়স্ক চাকা চিংড়ি সমুদ্র এবং মোহনায় বসবাস করে।
অত্যন্ত সুস্বাদু ও পুষ্টিগুণ সমৃদ্ধ এই চাকা বা সাদা চিংড়ি সামুদ্রিক একটি মাছ। এটি মাঝারি আকৃতির চিংড়ি। একটি পূর্ণবয়স্ক চিংড়ি ২২ সে.মি.(৯ ইঞ্চি)পর্যন্ত হতে পারে। এটি সাধারণত একটি মাছ সাধারণত ২০ থেকে ৫০ গ্রাম অব্দি হয়ে থাকে। মাথা ছাড় প্রতি কেজিতে ৩০ টা থেকে ৭০/৮০ টা পর্যন্ত হতে পারে।
চাকা চিংড়ি সামুদ্রিক মাছ। এটা দেখতে যেমন সুন্দর খেতেও তেমন সুস্বাদু। মাছপ্রেমীদের প্রিয় তালিকায় চাকা চিংড়ি অন্যতম। পুষ্টিগুণ সমৃদ্ধ ১০০ গ্রাম চাকা চিংড়িতে রয়েছে ১০৬ মিলি গ্রাম ক্যালরি, ১.৭৩ গ্রাম ফ্যাট, ১৫২ মিলিগ্রাম কোলোস্টোরল, ১৪৮ মিলিগ্রাম সোডিয়াম, ২০.৩ গ্রাম প্রোটিনসহ ০ কার্বোহাইড্রেট।
এই মাছটি মালাইকারি হিসেবে যতাপুযুক্ত একটি মাছ।তাছাড়া যেকোনো ছোট বড় অনুষ্ঠানে এ মাছের জুড়ি নেই। রসালো ভূনা, ভাঁজি কিংবা তরকারির সাথে রান্না করা যায় এটি।
চাকা চিংড়ি বিভিন্ন নামে পরিচিত। ভারতীয় সাদা চিংড়ি, লাল পায়ের চিংড়ি, কলা চিংড়িসহ বিভিন্ন নামে চাকা চিংড়ি পরিচিত।
চাকা চিংড়ি ২-৯০ মিটার (৭-২৯৫ ফুট) পানির নিচের কাদা ও বালুময় কাদামাটি পছন্দ করে। এরা ২২২ মি.মি. (২২ সে.মি.) পর্যন্ত লম্বা হয় এবং আয়ুকাল ১৮ মাস।
নদী কিংবা খালের পাশ ঘের হলে ঘেরে পানি ঢোকানোর সময় চাকা চিংড়ির পোনা ঘেরে ঢোকে। প্রাকৃতিকভাবেই বড় হয়।দামও ভালো পাওয়া যায় এবং বাজারে বেশ চাহিদা থাকায় চাকা চিংড়ি চাষের দিকে চাষিরা বর্তমানে বেশ আগ্রহী। শুধুমাত্র বাগেরহাটেই ৩৫ হাজারের অধিক ঘেরে মিশ্র ভাবে চাকা চিংড়ি চাষ হচ্ছে।
২০২১–২২ বাংলাদেশ নারী ক্রিকেট দলের জিম্বাবুয়ে সফর

বাংলাদেশ নারী ক্রিকেট দল ২০২১ সালের নভেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য জিম্বাবুয়ে সফর করে। ম্যাচগুলো বুলাওয়ায়ো শহরের কুইনস স্পোর্টস ক্লাবে অনুষ্ঠিত হয়। জিম্বাবুয়েতে অনুষ্ঠিত ২০২১ নারী ক্রিকেট বিশ্বকাপ বাছাইপর্ব টুর্নামেন্টের জন্য উভয় দলের প্রস্তুতি হিসেবে ম্যাচগুলো গণ্য হয়।
সিরিজের তিন ম্যাচেই জিম্বাবুয়েকে পরাজিত করে ৩-০ ব্যবধানে সিরিজে জয়লাভ করে বাংলাদেশ।
বাংলাদেশ দলে শামীমা সুলতানা ও সুরাইয়া আজমিনকে রিজার্ভ খেলোয়াড় হিসেবে রাখা হয়। জিম্বাবুয়ে দলের ব্যাটার চিপো মুগেরি পায়ের চোটের কারণে সিরিজের দল থেকে ছিটকে যান।
পূর্ব পর্বতমালা, লেবানন

পূর্ব পর্বতমালা (; লেবাননীয় আরবি: , , "পূর্ব পর্বতমালা") হল একটি দক্ষিণপশ্চিম-উত্তরপূর্ব প্রবণ পর্বতমালা যা সিরিয়া ও লেবাননের মধ্যকার সীমান্তের অধিকাংশ অংশের গঠনকারী। সীমান্তটি মূলত পর্বতমালার শীর্ষ বরাবর সংজ্ঞায়িত করা হয়। পর্বতমালার অধিকাংশ অংশ সিরিয়ায় পড়েছে।
পশ্চিমে এর নাম "এন্টি-লেবানন" যা এসেছে গ্রিক ও লাতিন শব্দ থেকে, পর্বতমালার অবস্থানের বিপরীত ("") এবং লেবানন পর্বতমালার সমান্তরাল () বিধায় এই নাম দেওয়া হয়েছে।
লেবাননের পূর্ব পর্বতমালা দৈর্ঘ্যে আনুমানিক । দক্ষিণে, পর্বতমালাটি নিম্ন স্তরের গোলান মালভূমির সাথে সংযুক্ত হলেও ২,৮১৪ মিটারের হারমন পর্বত (আরবিতে "জাবাল এল-শায়েখ") ও ২,৬৬৯ মিটারের তা'লা'ত মুসা দুটি চূড়া সাথে অন্তর্ভুক্ত। এই চূড়াগুলো লেবানীয়-সিরীয় সীমান্তে বছরের অধিকাংশ সময় তুষারে ঢাকা থাকে।
পূর্ব পর্বতমালা আকৃতিতে ধনুকাকার। এর প্রধান শিলা জুরাসিক যুগের চুনাপাথর ও খড়ি।
উত্তরে, পর্বতমালাটি সিরিয়ার হোমস শহরের প্রায় অক্ষাংশ পর্যন্ত বিস্তৃত। পর্বতমালাটি দক্ষিণে হারমন পর্বতে শেষ হয় যা গোলান মালভূমির সীমান্তে অবস্থিত; গোলান মালভূমি একটি আলাদা ভূতাত্ত্বিক এবং ভূ - রুপতাত্ত্বিক সত্ত্বা, কিন্তু ভূ-রাজনৈতিকভাবে তাদেরকে হারমন পর্বতের দক্ষিণ ঢালের সাথে একসাথে দেখা হয়, দুটোই ইসরায়েল-অধিকৃত গোলান অঞ্চলে অবস্থিত। পূর্ব পর্বতমালার পশ্চিমে বিকা উপত্যকা এবং হাসবানি নদী উপত্যকা নামক দুটি উপত্যকা রয়েছে যেগুলো এটিকে মধ্য লেবানন অঞ্চলের লেবানন পর্বতকে পৃথক করে। পূর্ব দিকে সিরিয়ায় পূর্ব মালভূমি অবস্থিত যেখানে দামেস্ক রয়েছে।
পর্বতমালাটি পূর্বাঞ্চলে, যথা বিকা উপত্যকা এবং এমনকি সিরীয় মরুভূমিতে বৃষ্টিচ্ছায় প্রদান করে যা পর্বতমালার অনুবাত অংশে সংঘটিত হয়।
এই পূর্ব পর্বতমালার ভেতর দিয়ে সিরিয়া ও লেবাননের মধ্যকার একটি গুরুত্বপূর্ণ চোরাচালানের পথ রয়েছে।
এই এলাকাটি পাথরের খনি সহ খুবানি ও চেরি গাছের জন্য পরিচিত। এই পর্বতমালায় অ্যামিগডালাস ও পেস্তার গুল্মগুলোর প্রবৃদ্ধি উল্লেখযোগ্য। পশ্চিম দিকে সিলিসিয়ান ফারস (অ্যাবিস সিলিসিকা) এর সাথে ছোট আকারের পর্ণমোচী বন ও প্রকৃতি বিছিন্ন নাতিশীতোষ্ণ শঙ্কুযুক্ত বন, লেবানন সিডার (সিদ্রুস লিবানি) এবং গ্রিক জুনিপার (জুনিপেরাস এক্সেলসা) পাওয়া যায়। ২৫০০ মিটারের বেশি জ্যগা জুড়ে এখানে সুবলপাইন এবং আলপাইন উদ্ভিদ সম্প্রদায়ের অস্তিত্ব মিলে। ভেড়া ও ছাগল চরানোর ফলে অবশিষ্ট বনের ক্ষয় বেড়ে গেছে এবং মাটি ও গাছপালা যথেষ্ট পরিমাণে কমে গেছে। এখানে অর্থনীতির প্রধান রূপ হল বিস্তৃত যাযাবর চারণ।
এখানে অনেক স্থানীয় উদ্ভিদ পাওয়া যায় যেগুলো অঞ্চলের নামের নামকরণ করা হয়েছে (একটি নির্দিষ্ট নাম থাকা যার অর্থ "এন্টি-লেবাননের")। যেমন "ইউফোরবিয়া এন্টিলিবানোটিকা", "টিউক্রিয়াম এন্টিলিবানোটিকাম", "ভালেরিনেলা এন্টিলিবানোটিকা", এবং "আইরিস এন্টিলিবানোটিকা"।